Jakub Selimoski
<s>Jakub ef.</s><s>Selimoski (Kičevo, 1946. – Istanbul, 29. ožujka 2013.), makedonski je teolog albanskog porijekla, 11. po redu reis-ul-ulema u periodu SFR Jugoslavije.</s>

<s>Biografija 
Gazi Husrev-begovu medresu završio je u Sarajevu 1966.</s><s>Nakon završetka Gazi Husrev-begove medrese upisuje se na Filološki fakultet - Odsjek orijen­talistike u Beogradu Kasnije nastavlja studij na Odjelu civilizacije i kulture Univerziteta Al-Azhar u Kairu, koji uspješno diplomira 1972.</s><s>Po povratku u Islamsku zajednicu bio je postavljen za vjersko-prosvjetnog referenta, a malo kasnije za sekretara Starješinstva Islamske zajednice u Makedoniji.</s>

<s>Nakon smrti Bedri ef.</s><s>Hamida, dotadašnjeg predsjednika Starješinstva Islamske zajednice u Makedoniji, Jakub ef.</s><s>Selimoski je postavljen za vršioca dužnosti predsjednika, a zatim od strane Vrhovnog sabora Islamske zajednice SFR Jugoslavije 1981. godine imenovan za predsjednika Starješinstva Islamske zajednice u Makedoniji.</s><s>Njegova spremnost i organizacione sposobnosti rezultirale su i izgradnjom i otvaranjem Isa-begove medrese u Skoplju, izgradnjom i obnovom brojnih džamija, pokretanjem izdavačke djelatnosti i prvog vjerskog informativnog lista nakon Drugog svjetskog rata u Makedoniji El-Hilal, te unapređenju vjerske pouke.</s>

<s>Godine 1989.</s><s>Jakub ef.</s><s>Selimovski imenovan je naibu-reisom, u kom periodu su obavljeni izbori na svim nivoima u Islamskoj zajednici te privedene kraju i promjene Ustava Islamske zajednice.</s><s>Godinu dana kasnije, 9. marta 1991. godine tajnim glasanjem na sjednici Izbornog tjela za izbor reis-ul-uleme u Sarajevu, pobijedio je između četiri kandidata.</s><s>Njegov izbor se uzima kao prvo slobodno, demokratsko biranje reis-ul-uleme nakon Drugog svjetskog rata.</s><s>To je ujedno bio prvi i do danas jedini reis-ul-ulema koji nije bio iz Bosne i Hercegovine.</s><s>Funkciju reis-ul-uleme obavljao je u vrijeme ratova u Hrvatskoj i Bosni i Hercegovini do raspada Islamske zajednice u SFR Jugoslaviji odnosno formiranja Obnoviteljskog sabora za Islamsku zajednice u Bosni i Hercegovini 1993. godine.</s>

<s>Reference</s>

<s>Spoljašnje veze 
 Na ahiret preselio Jakub ef.</s><s>Selimoski, posljednji jugoslavenski reis</s>

<s>Reis-ul-uleme</s>

